Akuntansi Manajemen nyaéta mangrupa tipe akuntansi nu ngolah data pikeun ngahasilkeun inpormasi nu ditujukeun ka pihak internal perusahaan. Inpormasi éta dimangpaaatkeun ku pihak internal perusahaan pikeun ngajalanken aktivititas pokok manajerial.

Harti akuntansi manajemen 
Numutkeun Chartered Institute of Management Accountants (CIMA), akuntansi manajemen nyaéta proses identifikasi, pangukuran, akumulasi, analisis, hasil nyusun, interpretasi, sarta komunikasi inpormasi nu dipaké ku manajemen pikeun ngarencanakeun, ngaevaluasi, jeung ngendalikeun hal dina entitas sarta mastikeun saluyu henteuna akuntabilitas pamakéan sumber daya nu aya. Akuntansi manajemen ogé ngawengku panyusunan laporan kauangan pikeun kelompok nu lain manajemen kayaning nu nyekel saham, kreditur, badan nu ngatur jeung otoritas pajak.

The American Institute of Certified Public Accountants (AICPA) ngajéntrékeun yén akuntansi manajemen salaku prakték nu ngawengku ka tilu bidang nu di antarana nyaéta:
 Manajemen Strategi - ngamajukeun peran akuntan manajemen salaku mitra strategis dina organisasi.
 Manajemen Kinerja - Ngamekarkeun prakték nyokot putusan bisnis sarta ngolah gawé organisasi.
 Manajemen Risiko - Ngadukung nyieun rangka gawé pikeun ngaidentifikasi, ngukur, ngolah sarta ngalaporkeun résiko pikeun ngahontal tujuan organisasi. 
Salian ti éta, Akuntansi Manajemen numutkeun Charles T. Homgren mangrupa hiji proses dina ngaidentifikasi, ngukur, akumulasi analisa, nyiapkeun panapsiran, sarta komunikasi nu aya patalina jeung inpormasi nu bisa ngadukung eksekutif pikeun nyumponan tujuan organisasi éta.

Chartered Institute of Management Accountants (CIMA) ngajéntrékeun yén "Akuntan manajemen kudu bisa ngalarapkeun pangaweruh ptofesional sarta katerampilanna dina nyusun jeung midangkeun inpormasi kaputusan kauangan jeung lianna nu orientasina mangrupa-rupa tuluy bisa nulungan manajemen dina ngarumuskeun kabijakan, perencanaan, sarta ngendalikeun sistem pangoprasian. Salaku  Akuntan manajemen ku sabab éta ditinggali salaku "pencipta nilai" antara akuntan. Maranéhna jauh leuwih kairut ninggali ka hareupna, naon nu bakalan mangaruhan pikeun organisasi.

Fungsi akuntansi manajemen

Salaku Manajer Kauangan 
Ngabutuhkeun inpormasi nu patali jeung aktifitas kauangan perusahaan kayaning modal, pikeun ngabalikeun investasi, rasio kauangan jsb.

Salaku Manajer Produksi 
Ngabutuhkeun sagala inpormasi ngeunaan rincian ti biaya cost of good sold nepi ka rincian harga pokok tina produksi.

Salaku Manajer Pamasaran 
Ngabutuhkeun inpormasi ngeunaan biaya nu aya patalina jeung nangtukeun harga jual tina produk, nangtukeun sistem penjualan, beban komisi, marketing fee, sarta inpormasi ngeunaan nilai discount dina raragad ngaronjatkeun volume jualan.

Salaku Top Manajer 
Ngabutuhkeun inpormasi nu aya patalina pikeun nyokot hiji kaputusan nu strategis pikeun perusahaan.

Kagiatan akuntan manajemen méré inpormasi pikeun bisnis kaasup ngaramalkeun jeung ngarencanakeun bisnis ka hareupna, ngalakukeun analisis varians, ngakaji sarta mantau harga biaya pikeun bisnis.

Tinggali ogé 
 Akuntansi
 Sistem Informasi Akuntansi
 Akuntansi Keuangan
 Akuntansi Biaya

Tutumbu kaluar 
 CAM-I Consortium for Advanced Manufacturing–International
 The Institute of cost and works Accountants of India
 AICPA Financial Management Center  - Resource for CPAs working in business, industry and government.
 Institute of Management Accountants - Resource for Management accountants (CMA's) working in industry.
 Chartered Institute of Management Accountants - UK Chartered Institute of Management
 Aether-Iroha  - Management Accountancy
 Article: What's Lean Accounting All About?

Rujukan 

Élmu ékonomi
Akuntansi